જોધપુર : શારીરિક શોષણ અને બળાત્કાર જેવા કેસોનો સામનો કરી રહેલા આસારામ બાપુ આજે ધરપકડથી બચવા ભોપાલ પહોંચ્યા હતા. બીજી તરફ તેમના સમર્થકોએ આજે મીડિયાકર્મીઓ પર હુમલો કર્યો હતો. આજે આસારામ બાપુનું કવરેજ કરવા માટે જોધપુર આશ્રમ પહોંચેલા મીડિયાકર્મીઓ પર જીવલેણ હુમલો કરવામાં આવ્યો હતો. મીડિયાકર્મીઓ ત્યાં આસારામની ધરપકડ સંબંધિત માહિતી લેવા માટે આવ્યા હતા. ત્યાં ઉપસ્થિત સમર્થકોએ મીડિયાકર્મીઓ સાથે મારપીટ કરી હતી. તેમના માઇક છીનવી લીધા અને કેમેરા તોડી કાઢ્યા હતા.